b'\n_START_ARTICLE_\nIgnacije Josip III. Younan\n_START_SECTION_\n\xc5\xbdivotopis\n_START_PARAGRAPH_\nEfrem Josip Younan je ro\xc4\x91en u gradu Al-Hasak, Sirija, 15. studenoga 1944. Za sve\xc4\x87enika je zare\xc4\x91en 12. rujna 1971. Bio je upravitelj sjemeni\xc5\xa1ta Charfetu, dvije godine, upravitelj kateheze biskupije Hasak u razdoblju od sedam godina te \xc5\xbeupnik crkve Navje\xc5\xa1tenja u Beirutu do 1986. godine._NEWLINE_Godine 1986. poslan je u SAD za uspostavu misije za sirijske katoli\xc4\x8dke vjernike. Osnovao je 1991. misije u Newarku (New Jersey) (Gospe od Oslobo\xc4\x91enja) te u North Hollywoodu (Svetog Srca) i u San Diegu (Majke trajne Pomo\xc4\x87i) 1994._NEWLINE_6. studenoga 1995. godine, papa Ivan Pavao II. je uzvisio Sirsku katoli\xc4\x8dku biskupiju (eparhiju) Gospe od Oslobo\xc4\x91enja u Newarku za sve sirijske katolike u Sjedinjenim Ameri\xc4\x8dkim Dr\xc5\xbeavama i Kanadi, a imenuje Efrema Josip Younana prvi, 6. studenog 1995., eparhom (biskupom). Posvetio ga je za biskupa 7. sije\xc4\x8dnja 1996. godine, Ignacije Antonije II. Hayyek i slu\xc5\xbeio je u SAD-u do njegova izbora za primasa i patrijarha Sirijske katoli\xc4\x8dke Crkve, dana 20. sije\xc4\x8dnja 2009. Dva dana nakon papa Benedikt XVI. je odobrio tu odluku, dav\xc5\xa1i mu Crkveno zajedni\xc5\xa1tvo, u skladu s Kanonom 76., stavkom 2. zakona o kanonu isto\xc4\x8dnih Crkava. Patrijarh Ignacije Josip III. Younan je slavio misu po zapadnosirskom obredu u Bazilici svete Marije Velike u Rimu, \xc5\xa1to je znak tog zajedni\xc5\xa1tva. 15. velja\xc4\x8de 2009. sve\xc4\x8dano je ustoli\xc4\x8den za antiohijskog patrijarha._NEWLINE_Uz kardinala Leonarda Sandrija, pro\xc4\x8delnik Kongregacije za Isto\xc4\x8dne Crkve, patrijarh Ignacije Josip III. Younan slu\xc5\xbeio je kao dopredsjednik, na Posebnoj skup\xc5\xa1tini Biskupske sinode za Bliski Istok u Vatikanu, listopada 2010. Patrijarh Ignacije Josip III. Younan je bio vrlo aktivan u zahtjevu za beatifikaciju biskupa (eparha) i mu\xc4\x8denika Flavija Mihaela Melkija._NEWLINE_U vi\xc5\xa1e navrata je pozivao Zapadne zemlje da ne podr\xc5\xbeavaju pobunjenike u Siriji "samo kako bi pao re\xc5\xbeim Assada" te da se prona\xc4\x91e neki drugi na\xc4\x8din za rje\xc5\xa1avanje sukoba. Tako\xc4\x91er je osudio ne dovoljnu brigu o bliskoisto\xc4\x8dnim kr\xc5\xa1\xc4\x87anima.'